# אמת או חובה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמת או חובה הינו משחק חברה האופייני למתבגרים, אף כי משחקים בו גם מבוגרים לעיתים. המשחק מתאים במיוחד לקבוצות מעורבות מינית, בהן המשתתפים מכירים אלו את אלו.

המשתתפים יושבים במעגל. במהלך המשחק מסובבים בקבוק, המשמש לקביעת המשתתפים בסיבוב הבא. המשתתף אליו מצביעה פיית הבקבוק נשאל את השאלה: "אמת או חובה?". אם בחר "אמת", ישאל אותו האדם שעליו מצביעה תחתיתו של הבקבוק שאלה, עליה הוא חייב לענות בכנות בפני כל הנוכחים. השאלה היא שאלת כן/לא, הפותחת במילים: "האם אמת ש...". אם בחר "חובה", יטיל עליו האדם עליו מצביעה תחתיתו של הבקבוק מטלה, הפותחת במילים "חובה עליך...".

המשחק מוגדר מוצלח ככל שהמטלות והשאלות בעלות אופי מביך, מיני או מקורי.

במשחק זה יש סיכוי גבוה יותר להשתתף בסיבובים רבים יותר למשתתף שהגזרה הזוויתית שהוא תופס במעגל גדולה יותר. לכן במקרים רבים נערים בעלי מעמד חברתי גבוה יותר יתפסו מקום רב יותר בעת ישיבתם מאשר נערים בעלי מעמד חברתי נמוך, עד כדי כך שהמעגל עשוי אף להיות "מקופל" באזורים בהם יושבים נערים בעלי מעמד חברתי נמוך.

בגרסה אחרת של המשחק, מטיל המטלה הוא זה שנאלץ למלא אחר המטלה (או לענות על שאלה) בסיבוב הקודם. כאשר משחקים את המשחק במשך זמן רב ביחס למספר המשתתפים, מורגש ההבדל בין הגרסאות: בגרסה הראשונה, הזוגות של השואל והנשאל קבועים. בגרסה השנייה, הענין רב יותר.

עוד גרסה של המשחק נקראת "חובה חובותיים". בגרסה זו האפשרות לבחור "אמת" נעלמה, ובמקומה, הוצבה האפשרות "חובותיים". אפשרות זו קובעת שהאדם הנשאל חייב לבצע שתי מטלות. גרסה זו פותחה בגלל חוסר עניין מן האופציה "אמת" (בדרך כלל מכיוון שלא היה למשתתפים דברים מעניינים לשאול).

## [עריכה] ראו גם

- אחת שתיים שלוש 'תעוררו

מקור: http://he.wikipedia.org../../../%D7%90/%D7%9E/%D7%AA/%D7%90%D7%9E%D7%AA_%D7%90%D7%95_%D7%97%D7%95%D7%91%D7%94.html

קטגוריות: משחקי חברה | משחקי נוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Português